Tayvanda ekskursiya avtobusi yo‘l-transport hodisasiga uchradi. CNA agentligi qutqaruv xizmatiga asoslanib bergan xabariga ko‘ra, ushbu hodisa 28 kishining o‘limiga sabab bo‘ldi. Xabar qilinishicha, ushbu hodisa Taybey shahri yaqinida, mahalliy vaqt bilan soat 21:00da (Toshkent vaqti bilan soat 18:00) ro‘y berdi. Avtobusda jami 44 sayyoh bor edi, ulardan 28 nafari halok bo‘lgan va yana bir qanchasi jarohatlangan. Jarohatlanganlar shifoxonaga olib borilgan, qutqaruvchilar voqea ro‘y bergan hududda ish olib bormoqda. Hududga 20dan ortiq tez tibbiy yordam mashinalari yetib kelgan.